CELEX: 31979R3041
Language: el
Date: 1979-12-21 00:00:00
Title: Κανονισμός (ΕΟΚ) αριθ. 3041/79 της Επιτροπής της 21ης Δεκεμβρίου 1979 περί παρατάσεως ορισμένων προθεσμιών που παραχωρήθηκαν για την πιστοποίηση του λυκίσκου

Avis juridique important

|

31979R3041

Κανονισμός (ΕΟΚ) αριθ. 3041/79 της Επιτροπής της 21ης Δεκεμβρίου 1979 περί παρατάσεως ορισμένων προθεσμιών που παραχωρήθηκαν για την πιστοποίηση του λυκίσκου  

Επίσημη Εφημερίδα αριθ. L 343 της 31/12/1979 σ. 0004 - 0004 Φινλανδική ειδική έκδοση: Κεφάλαιο 3 τόμος 11 σ. 0189  Ελληνική ειδική έκδοση: Κεφάλαιο 03 τόμος 27 σ. 0181  Σουηδική ειδική έκδοση: Κεφάλαιο 3 τόμος 11 σ. 0189 

ΚΑΝΟΝΙΣΜΟΣ (ΕΟΚ) αριθ. 3041/79 ΤΗΣ ΕΠΙΤΡΟΠΗΣ της 21ης Δεκεμβρίου 1979 περί παρατάσεως ορισμένων προθεσμιών που παραχωρήθηκαν για την πιστοποίηση του λυκίσκουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου(1), όπως τροποποιήθηκε τελευταία από τον κανονισμό (ΕΟΚ) αριθ. 235/79(2),  τον κανονισμό (ΕΟΚ) αριθ. 1784/77 του Συμβουλίου της 19ης Ιουλίου 1977 περί πιστοποιήσεως του λυκίσκου(3), όπως τροποποιήθηκε τελευταία από τον κανονισμό (ΕΟΚ) αριθ. 2225/79(4), και ιδίως το άρθρο 10 εδάφιο δεύτερο,  Εκτιμώντας:  ότι ο κανονισμός (ΕΟΚ) αριθ. 1784/77 επιτρέπει με το άρθρο 10 την εμπορία χωρίς πιστοποίηση έως τις 31 Μαρτίου 1979 της σκόνης και των εκχυλισμάτων του λυκίσκου που κατασκευάστηκαν πριν από τη 1η Αυγούστου 1978- ότι προβλέπει τη δυνατότητα μεταφοράς  αυτού του χρονικού ορίου- ότι ο κανονισμός (ΕΟΚ) αριθ. 672/79 της Επιτροπής της 4ης Απριλίου 1979(5) παρέτεινε μια πρώτη φορά αυτή την ημερομηνία έως την 31η Δεκεμβρίου 1979- ότι, λαμβάνοντας υπόψη την πλεονασματική ακόμη κατάσταση της αγοράς, η  παρουσία αποθεμάτων σε ορισμένα Κράτη Μέλη οδηγεί σε νέα χρήση της δυνατότητος μεταφοράς αυτής της ημερομηνίας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μονίμου Επιτροπής Διαχειρίσεως του Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το χρονικό όριο που προβλέπεται στο άρθρο 10 δεύτερο εδάφιο του κανονισμού (ΕΟΚ) αριθ. 1784/77 για την εμπορία χωρίς πιστοποίηση της σκόνης και των εκχυλισμάτων του λυκίσκου που κατασκευάστηκαν πριν από την 1η Αυγούστου 1978 μεταφέρεται από την  31η Δεκεμβρίου 1979 στην 30ή Ιουνίου 1980.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 21 Δεκεμβρίου 1979.  Για την Επιτροπή Finn GUNDELACH Αντιπρόεδρος  (1) ΕΕ αριθ. N 175 της 4.8.1971, σ. 1.  (2) ΕΕ αριθ. N 34 της 9.2.1979, σ. 4.  (3) ΕΕ αριθ. N 200 της 8.8.1977 σ. 1.  (4) ΕΕ αριθ. N 257 της 19.10.1979, σ. 1.  (5) ΕΕ αριθ. N 85 της 5.4.1979, σ. 24.